id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id ms nl id id pl id id id id id ms ms ms ms id id id id id id id id id ms ms id ms hbs_lat ms id id id id id id id id id id ms id ms id id ms it id ms id id id ms ms ms ms en en en en en en id id id id id en id id jv ms id id it es id id en id ms ms ms ms ms ms
Simptom Monkeypox: Apa Bezanya Dengan Cacar Biasa? - Hello Doktor
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Penghidap Monkeypox Boleh Meninggal Dunia? Kenal Pasti Simptomnya Sebelum Terlambat!
Ditulis oleh Fatin Zahra Disemak pada 19/08/2022
Disemak secara perubatan oleh Panel Perubatan Hello Doktor
Cacar monyet atau monkeypox merupakan satu penyakit yang jarang berlaku. Ia boleh menyebabkan ruam yang berbentuk bulat. Simptom monkeypox juga seakan-akan demam. Sama seperti cacar, punca monkeypox adalah daripada sejenis virus yang tergolong dalam keluarga orthopoxvirus.
Walaupun monkeypox baharu sahaja menggegar dunia baru-baru ini, ia sebenarnya telah dikesan sejak 1958 lagi.
Pada waktu itu, cacar monyet merebak daripada haiwan kepada manusia melalui sentuhan. Kadangkala, ia juga boleh menjangkiti dari satu individu ke individu yang lain melalui sentuhan kulit ke kulit.
Walaupun simptom monkeypox akan berkurangan dalam masa sebulan, 1 daripada 10 kes boleh menyebabkan kematian. Kanak-kanak merupakan golongan yang paling berisiko.
Ada dua jenis virus cacar monyet – sama ada ia berasal dari Afrika Tengah atau Afrika Barat. Namun, virus cacar monyet yang sedang menjadi wabak ketika ini berasal dari Afrika Barat.
Untuk mendapatkan lebih banyak info tentang Penyakit Berjangkit di Malaysia, sila dapatkannya di sini.
Cacar monyet berlaku disebabkan virus yang berkait rapat dengan cacar (smallpox). Walau bagaimanapun, cacar monyet selalunya tidak seserius cacar.
Mengapakah penyakit ini dipanggil cacar monyet? Untuk pengetahuan anda, virus ini pertama kali dijumpai dalam kalangan monyet. Walau bagaimanapun, pembawa utama virus ini adalah roden atau tikus dan bukannya monyet!
Disebabkan salah faham yang berlaku, WHO sendiri mungkin akan menamakan semula penyakit ini pada masa hadapan.
Jangan Timbulkan Stigma! Ini Sebab Kenapa Penyakit Cacar Monyet Dikaitkan Dengan Gay
Ruam Cacar Monyet Serupa Dengan Cacar Air? Ini 5 Fakta Penting Tentang Monkeypox!
Simptom monkeypox atau cacar monyet
Individu yang dijangkiti monkeypox akan tumbuh cacar atau lepuhan yang berbentuk bulat pada kawasan intim (zakar, testis, labia atau vagina). Cacar ini juga boleh tumbuh pada kawasan lain seperti di sekitar tangan, kaki, dada, muka atau mulut.
Ruam ini juga kadangkala nampak seperti jerawat atau lepuh dan mungkin akan menyebabkan kegatalan dan kesakitan. Malah, ruam ini juga akan melalui beberapa tahap dan kemudian berkuping sebelum sembuh sepenuhnya.
Antara simptom lain monkeypox ialah:
Rasa penat yang amat sangat
Masalah pernafasan (sakit tekak, hidung tersumbat atau batuk-batuk)
Penghidap cacar monyet mungkin mengalami beberapa atau semua simptom sekali gus.
Simptom monkeypox selalunya muncul 3 minggu selepas pendedahan terhadap virus. Jika pesakit mula mengalami simptom seakan-akan demam, ruam ini akan mula tumbuh dalam masa 1-4 hari.
Cacar monyet boleh menjangkiti orang lain bermula dari hari pertama simptom sehinggalah semua ruam telah sembuh dan kulit baharu tumbuh. Penyakit ini selalunya berlangsung selama 2 hingga 4 minggu.
Pada waktu ini, pesakit perlulah mengasingkan diri. Untuk mendiagnosis monkeypox, pesakit perlu menjalani ujian PCR menggunakan sampel ruam kulit.
Simptom monkeypox: Masih belum ada penawar
Buat masa ini, belum ada penawar lagi untuk penyakit cacar monyet. Malah, rawatan yang spesifik juga masih belum wujud. Namun, ada beberapa antivirus yang boleh digunakan untuk melawan jangkitan orthopoxviruses.
Vaksin cacar merupakan kunci untuk merawat cacar monyet. Malah, vaksin ini juga sangat efektif untuk mengelakkan monkeypox, terutamanya untuk individu yang tidak pernah menerima vaksin cacar.
Walau bagaimanapun, vaksin ini sudah tidak wujud untuk kegunaan awam. Di Amerika Syarikat, program vaksinasi cacar telah pun berakhir pada tahun 1972.
Namun, buat masa ini, ada vaksin baharu yang dalam pembangunan. Tetapi, vaksin ini juga masih belum diluluskan.
Dalam kalangan manusia, monkeypox disebarkan melalui sentuhan pada ruam atau cecair badan, termasuklah cairan respiratori (bersin, batuk dan sebagainya).
Buat masa ini, masih tiada lagi individu yang meninggal dunia disebabkan cacar monyet. Walau bagaimanapun, penyakit ini boleh menyebabkan pelbagai komplikasi seperti pneumonia dan jangkitan pada kawasan otak atau mata yang boleh membawa maut.
Cacar monyet di Malaysia
Menurut Kementerian Kesihatan Malaysia (KKM), risiko untuk mendapat jangkitan monkeypox di Malaysia adalah rendah.
Cara yang terbaik untuk mengelakkan jangkitan atau bahan-bahan yang boleh menjadi punca monkeypox ialah:
Elakkan berjumpa individu yang dijangkiti. Jangan sentuh barang peribadi mereka seperti alas tilam, selimut dan sebagainya.
Basuh tangan dengan kerap.
Pakai pelitup muka untuk melindungi diri anda.
Jika anda mempunyai simptom monkeypox seperti ruam yang seakan-akan jerawat, lepuh, demam atau menggigil, dapatkan rawatan secepat mungkin.
Maklumkan kepada petugas kesihatan jika anda mempunyai kontak rapat dengan individu yang pernah menghidap cacar monyet atau baru lepas balik dari kawasan yang mengalami wabak ini.
Hello Health Group tidak menawarkan nasihat perubatan, diagnosis atau rawatan.
Five things you need to know about monkeypox. https://www.gavi.org/vaccineswork/five-things-you-need-know-about-monkeypox?gclid=Cj0KCQjw3eeXBhD7ARIsAHjssr-lto-5Buwaf0ZgiwPGkxu2UrORxVcWMhUMEHv0Ewt-4NHdbhVPu3saAuLlEALw_wcB. Accessed on August 16, 2022.
Monkeypox – Signs and Symptoms. https://www.cdc.gov/poxvirus/monkeypox/symptoms.html. Accessed on August 16, 2022.
Monkeypox Virus Infection in Humans across 16 Countries — April–June 2022. https://www.nejm.org/doi/full/10.1056/NEJMoa2207323. Accessed on August 16, 2022.
Monkeypox. https://my.clevelandclinic.org/health/diseases/22371-monkeypox. Accessed on August 16, 2022.
Monkeypox. https://www.hopkinsmedicine.org/health/conditions-and-diseases/monkeypox. Accessed on August 16, 2022.
Monkeypox. https://www.infosihat.gov.my/penerbitan-multimedia/garis-panduan/tag/MonkeyPox.html. Accessed on August 16, 2022.
Tip Rawat Cacar Air pada Anak
Ruam Cacar Monyet Serupa Dengan Cacar Air? Ini 5 Fakta Penting Tentang Monkeypox!
Ditulis oleh Fatin Zahra Disemak pada 19/08/2022
Disemak secara perubatan oleh Panel Perubatan Hello Doktor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.